/* KOM/97/0404 lopull. - CNS 97/0209 */ Ehdotus neuvoston direktiiviksi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY liitteen A, liitteessä D olevan luvun I ja liitteen F muuttamisesta



Virallinen lehti nro C 266 , 03/09/1997 s. 0004



Ehdotus neuvoston direktiiviksi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY liitteen A, liitteessä D olevan luvun I ja liitteen F muuttamisesta (97/C 266/03) KOM(97) 404 lopull. - 97/0209(CNS) (Komission esittämä 25 päivänä heinäkuuta 1997) EUROOPAN UNIONIN NEUVOSTO, joka ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 25 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna direktiivillä 97/12/EY (2), ja erityisesti sen 16 artiklan 1 kohdan a alakohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että komissiolta on pyydetty direktiivin 64/432/ETY 16 artiklassa ehdotuksia mainitun direktiivin liitteen A, liitteessä D olevan luvun I sekä liitteen F muuttamisesta erityisesti niiden mukauttamiseksi teknologian kehitykseen, samassa artiklassa säädetään, että neuvosto tekee näitä ehdotuksia koskevan päätöksen määräenemmistöllä tammikuun 1 päivään 1998 mennessä, ja eläinlääkintään liittyvien hallintomenettelyjen viimeaikaisen kehityksen huomioonottamiseksi karjanhoidon, eläinten liikkumisen seurannan, eläinten tunnistamisen sekä tautien torjuntaa koskevien tietojen käsittelyn osalta, mainitun direktiivin joihinkin liitteisiin on tehtävä muutoksia, ON ANTANUT TÄMÄN DIREKTIIVIN: 1 artikla Korvataan direktiivin 64/432/ETY liite A, liitteessä D oleva I sekä liite F tämän direktiivin liitteillä. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1998. Niiden on ilmoitettava komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiiveissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan sinä päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL 121, 29.7.1964, s. 1977/64. (2) EYVL L 109, 25.4.1997, s. 1. LIITE A I. Virallisesti tuberkuloosista vapaa nautakarja 1. Nautakarjaa pidetään virallisesti tuberkuloosista vapaana, jos: a) yhdessäkään eläimessä ei ole tuberkuloosin kliinisiä oireita, b) kaikista kuutta viikkoa vanhemmista eläimistä on saatu negatiivinen reaktio ainakin kahdessa virallisessa nahansisäisessä tuberkuliinitutkimuksessa, jotka on suoritettu liitteen B määräysten mukaisesti siten, että ensimmäinen on suoritettu kuusi kuukautta karjan desinfektion päättymisen jälkeen, toinen kuusi kuukautta tätä myöhemmin, tai siinä tapauksessa, että karja muodostuu ainoastaan virallisesti tuberkuloosista vapaista karjoista peräisin olevista eläimistä, ensimmäinen tutkimus suoritetaan vähintään kuusikymmentä päivää sen jälkeen, kun karjat on koottu laumaan, ja tällöin toinen tutkimus ei ole tarpeen. c) edellä b alakohdassa tarkoitetun ensimmäisen tutkimuksen jälkeen kuutta viikkoa vanhempia nautaeläimiä on tuotu nautakarjaan ainoastaan siinä tapauksessa, että näistä on saatu negatiivinen tutkimustulos nahansisäisessä tuberkuliinitutkimuksessa, joka on suoritettu ja analysoitu liitteen B määräysten mukaisesti kyseisen eläimen nautakarjaan tuloa edeltävien tai sitä seuraavien 30 päivän aikana, joista jälkimmäisessä tapauksessa kyseinen eläin tai kyseiset eläimet on eristettävä muusta karjasta siihen asti, kunnes niistä on saatu negatiivinen tutkimustulos. Tutkimusta ei tarvita sellaisissa jäsenvaltiossa tai sellaisten jäsenvaltioiden alueilla, joilla tuberkuloositartunnan saaneiden nautakarjojen osuus on alle 0,2 prosenttia eikä silloin, jos eläin on peräisin virallisesti tuberkuloosista vapaasta nautakarjasta. 2. Nautakarjan asema virallisesti tuberkuloosista vapaana säilyy, jos: a) 1 kohdan a ja c alakohdassa vahvistetut edellytykset täyttyvät, b) kaikki tilalle tuodut eläimet ovat peräisin karjoista, jotka ovat virallisesti tuberkuloosista vapaita, c) kaikille tilan eläimille, lukuun ottamatta alle kuuden viikon ikäisiä, tilalla syntyneitä vasikoita, on tehty vuosittainen tavanomainen tuberkuliinitutkimus liitteen B määräysten mukaisesti. Komissio voi kuitenkin 17 artiklassa säädettyä menettelyä noudattaen sellaisen jäsenvaltion tai jäsenvaltion osan suhteen, jossa kaikki nautakarjat kuuluvat tuberkuloosin virallisten torjuntatoimien piiriin, muuttaa tavanomaisten kokeiden suorittamistiheyttä seuraavasti: - jos tuberkuloositartunnan saaneiden nautakarjojen prosenttiosuus on keskimäärin 1 prosenttia kahden viimeisimmän vuosittaisen tarkastusjakson aikana, karjalle suoritettavat tavanomaiset tarkastukset voidaan tehdä kahden vuoden välein, - jos sairastuneiden nautakarjojen prosenttiosuus on keskimäärin enintään 0,2 prosenttia kahden viimeisimmän kahden vuoden pituisen tarkastusjakson aikana tavanomaiset tarkastukset voidaan tehdä kolmen vuoden välein, - jos sairastuneiden nautakarjojen prosenttiosuus on keskimäärin enintään 0,1 prosenttia kahden viimeisimmän kolmen vuoden pituisen tarkastusjakson aikana, tavanomaiset tarkastukset voidaan tehdä neljän vuoden välein ja/tai kokeeseen otettavien eläinten ikää voidaan korottaa 24 kuukauteen. Komissio voi myös 17 artiklan säännösten mukaisesti päättää tavanomaisten tuberkuliinitutkimusten suorittamistiheyden lisäämisestä, jos tautia näyttää esiintyvän yhä laajemmin. Jos jäsenvaltiolla on käytössään nautaeläinten tunnistamis- ja rekisteröimisjärjestelmä, jonka avulla alkuperäkarjat ja kauttakulkukarjat voidaan tunnistaa, ja jos tartunnan saaneiden karjojen osuus on keskimäärin enintään 0,1 prosenttia kahden viimeisimmän tarkastusjakson aikana, karjoille suoritettavista vuosittaisista tuberkuliinitutkimuksista voidaan luopua sillä edellytyksellä, että: 1) kaikille nautaeläimille on ennen karjaan liittämistä tehty nahansisäinen tuberkuliinitutkimus, jossa on saatu negatiivinen tulos, 2) kaikki teurastetut nautaeläimet tarkastetaan tuberkuloottisten muutosten varalta ja kaikki muutokset tutkitaan bakteriologisesti tuberkuloosibakteerin toteamiseksi. 3. Nautakarjan asema virallisesti tuberkuloosista vapaana perutaan toistaiseksi, jos: a) edellä 2 kohdassa luetellut edellytykset eivät täyty, b) eläimestä katsotaan saadun positiivinen reaktio tavanomaisessa tuberkuliinitutkimuksessa, tai tavanomaisessa post mortem -tutkimuksissa ilmenee tuberkuloositapaus Näissä tapauksissa karjaa lakataan pitämästä tuberkuloosista vapaana siihen asti, kunnes kaikista jäljelle jäävistä, kuusi viikkoa vanhemmista eläimistä saadaan negatiivinen reaktio vähintään kahdessa liitteen B mukaisesti tehdyssä virallisessa nahansisäisessä tuberkuliinitutkimuksessa, joista ensimmäinen suoritetaan vähintään kaksi kuukautta sen jälkeen, kun eläin on hävitetty tilalta, toinen tutkimus aikaisintaan 42 päivää ensimmäisen tutkimuksen jälkeen. Tilat ja työvälineet on desinfioitava. Jos kuitenkin eläin reagoi positiivisesti tuberkuliinikokeessa tai siitä löydetään teurastuksen yhteydessä tuberkuloottisiksi epäiltäviä muutoksia, karjaa lakataan pitämästä tuberkuloosista vapaana. Positiivisesti reagoiva eläin tai eläimet poistetaan karjasta ja teurastetaan, ja eläimelle tai eläimille suoritetaan asianmukaiset post mortem -tutkimukset sekä laboratorioanalyysit. Jos tuberkuloosin esiintyminen vahvistetaan, karjan asema virallisesti tuberkuloosista vapaana karjana peruutetaan toistaiseksi siihen asti, kunnes edellä b alakohdassa mainitut toimenpiteet on suoritettu. Minkä tahansa karjan jäljittäminen tai tarkastaminen suoritetaan, jos se on toimivaltaisen viranomaisen mielestä välttämätöntä. Mikäli tuberkuloosin esiintymiselle ei saada vahvistusta, alkuperäkarjan asema virallisesti tuberkuloosista vapaana karjana voidaan palauttaa sen jälkeen kun kaikista kuutta viikkoa vanhemmista eläimistä on saatu negatiivinen tulos kokeessa, joka suoritetaan aikaisintaan 60 päivää sen jälkeen, kun positiivisesti reagoinut eläin tai positiivisesti reagoineet eläimet on poistettu. c) karjaan kuuluu eläimiä, joiden terveydellinen asema määritetään liitteessä B olevan 32 kohdan mukaisesti. Tällöin karjan terveydellinen asema evätään, kunnes eläimen terveydellinen asema on selvitetty. Tällaiset eläimet on eristettävä karjan muista eläimistä siihen asti, kunnes niiden terveydellinen asema on selvitetty. 4. Jäsenvaltio tai jäsenvaltion alueen osa voidaan hyväksyä virallisesti tuberkuloosista vapaiksi alueiksi 17 artiklassa säädettyä menettelyä noudattaen, jos seuraavat edellytykset täyttyvät: a) tartunnan saaneiden nautakarjojen prosenttiosuus on enintään 0,01 prosenttia kuuden peräkkäisen vuoden aikana ja vähintään 99,9 prosenttia karjasta on jo kuuden vuoden ajan todettu virallisesti tuberkuloosista vapaaksi, b) on olemassa tunnistusjärjestelmä, jonka avulla alkuperäkarja ja kauttakulkukarja voidaan tunnistaa kunkin eläimen kohdalla, c) virkaeläinlääkäri tekee kaikille teurastetuille eläimille post mortem -tutkimuksen, d) näiden analyysien aikana alkuperä- ja kauttakulkukarjojen terveydellinen asema virallisesti tuberkuloosista vapaana karjana peruutetaan toistaiseksi. Kaikki eläimet, jotka ovat saaneet tutkimuksessa positiivisen tuloksen tai, jotka ovat toimivaltaisen viranomaisen mielestä mahdollisesti altistuneet tartunnalle, teurastetaan. Jos nautaeläinten tuberkuloosin esiintymiselle saadaan vahvistus kliinisissä tutkimuksissa tai laboratorioanalyyseissä, minkä tahansa muun sellaisen karjan, joka on saattanut altistua tartunnalle, asema virallisesti tuberkuloosista vapaana karjana peruutetaan toistaiseksi toimivaltaisen viranomaisen suorittamaan tutkimukseen asti. 5. Jäsenvaltio tai jäsenvaltion alueen osan asema virallisesti tuberkuloosista vapaana alueena säilyy, jos: a) edellä 4 kohdan a ja alakohdassa vahvistetut edellytykset täyttyvät, b) kun tuberkuloositapaus on vahvistettu, virallisesti tuberkuloosista vapaan karjan asema evätään alkuperäkarjalta ja kauttakulkukarjalta, c) virallisesti tuberkuloosista vapaan karjan asema peruutetaan toistaiseksi sellaisten karjojen osalta, joissa on vahvistettu olevan tuberkuloositapauksia, kunnes: - kaikki eläimet, joita pidetään tartunnan saaneina, on teurastettu, - tilat ja työvälineet on desinfioitu, - kaikista jäljelle jäävistä, kuusi viikkoa vanhemmista nautaeläimistä saadaan negatiivinen reaktio liitteen B mukaisesti vähintään kahdessa virallisessa nahansisäisessä tuberkuliinitutkimuksessa, joista ensimmäinen suoritetaan vähintään kuusi kuukautta tartunnan saaneen eläimen tilalta hävittämisen jälkeen, ja toinen tutkimus kuusi kuukautta ensimmäisen tutkimuksen jälkeen. 6. Jos ilmenee, että sellaisessa jäsenvaltiossa tai jäsenvaltion alueen sellaisessa osassa, joka on hyväksytty virallisesti tuberkuloosista vapaaksi, tuberkuloosin osalta vallitsevassa tautitilanteessa on tapahtunut merkittävä muutos, komissio voi 17 artiklassa säädettyä menettelyä noudattaen päättää terveydellisen aseman peruuttamisesta toistaiseksi tai sen epäämisestä kokonaan ja vaatia tavanomaisten tuberkuliinitutkimusten suorittamista jonkin 2 kohdan c alakohdan määräyksen mukaisesti. II. Virallisesti luomistaudista vapaa ja luomistaudeista vapaa nautakarja Tässä jaksossa `naudoilla` tarkoitetaan kaikkia nautaeläimiä, lukuun ottamatta ennen neljän kuukauden ikää kuohittuja urospuolisia eläimiä. 1. Nautakarjaa pidetään virallisesti luomistaudista vapaana, jos: a) siinä ei ole yhtään luomistautia vastaan rokotettua nautaeläintä, lukuun ottamatta naaraspuolisia eläimiä, joiden rokottamisesta on kulunut ainakin 3 vuotta; b) yhdelläkään nautaeläimistä ei ole esiintynyt luomistaudin kliinisiä oireita ainakaan 6 kuukauteen; c) kaikille 12 kuukautta vanhemmille nautaeläimille on suoritettu yksi seuraavista tutkimussarjoista negatiivisin tuloksin liitteen C määräysten mukaisesti: i) kaksi seroagglutinaatiotutkimusta vähintään kolmen kuukauden ja enintään 12 kuukauden välein, ii) kolmen kuukauden välein kolme rengaskoetta ja seroagglutinaatiotutkimus, joka on suoritettu vähintään kuusi viikkoa myöhemmin, iii) kaksi puskuroitua brusella-antigeenia koskevaa tutkimusta vähintään kolmen kuukauden ja enintään 12 kuukauden välein, ja iv) kaksi mikroagglutinaatiotutkimusta vähintään kolmen kuukauden ja enintään 12 kuukauden välein. 2. Nautakarjan asema virallisesti luomistaudista vapaana karjana säilyy, jos: a) sille on suoritettu yksi seuraavista tutkimussarjoista joka vuosi negatiivisin tuloksin liitteen C määräysten mukaisesti: i) kolme rengaskoetta vähintään kolmen kuukauden välein, ii) kolme maito-ELISA-tutkimusta vähintään kolmen kuukauden välein, iii) vähintään kolmen kuukauden välein kaksi rengaskoetta ja jäljempänä 13 kohdan a alakohdassa tarkoitettu serologinen tutkimus, joka on suoritettu vähintään kuusi viikkoa myöhemmin, iv) vähintään kolmen kuukauden välein kaksi maito-ELISA-tutkimusta ja jäljempänä 13 kohdan a alakohdassa tarkoitettu serologinen tutkimus, joka on suoritettu vähintään kuusi viikkoa myöhemmin, ja v) kaksi serologista tutkimusta vähintään kolmen kuukauden ja enintään kuuden kuukauden välein. Komissio voi kuitenkin 17 artiklassa säädettyä menettelyä noudattaen muuttaa sellaisessa jäsenvaltiossa tai jäsenvaltion alueen sellaisessa osassa, joka ei ole virallisesti luomistaudista vapaa, mutta jossa kaikkiin nautakarjoihin kohdistuu virallisia luomistaudin torjuntatoimia, tavanomaisten tarkastusten tiheyttä seuraavasti: - kun tartunnan saaneiden nautakarjojen prosenttiosuus ei ylitä yhtä prosenttia, riittää, että vuosittain tehdään kaksi ainakin kolmen kuukauden välein suoritettua rengaskoetta tai maito-ELISA-tutkimusta tai yksi serologinen tutkimus; - kun vähintään 99,8 % prosenttia nautakarjoista on tunnustettu virallisesti luomistaudista vapaiksi ainakin neljänä vuonna, tarkastusten tiheys voidaan muuttaa kahdeksi vuodeksi, ja tarkastukset on suoritettava tekemällä jokin 13 kohdan a alakohdassa tarkoitetuista serologisista tutkimuksista; b) kaikki karjaan tuodut nautaeläimet tulevat virallisesti luomistaudista vapaasta nautakarjasta, ja kun on kyse 12 kuukautta vanhemmista eläimistä, jos sitä liitteen C mukaisesti suoritetussa seroagglutinaatiotutkimuksessa 30 päivänä aikana ennen sen ottamista karjaan on saatu brusella-arvo, joka on vähemmän kuin 30 k.y. agglutinaatiota millilitrassa. Edellä tarkoitettua seroagglutinaatiotutkimusta ei kuitenkaan tarvita jäsenvaltioissa tai jäsenvaltioiden sellaisilla alueilla, joissa luomistautitartunnan saaneiden nautakarjojen prosenttiosuus on ollut enintään 0,2 prosenttia vähintään kahtena vuotena ja jos eläin on peräisin virallisesti luomistaudista vapaasta nautakarjasta, joka on tässä jäsenvaltiossa tai tällä alueella, ja joka ei kuljetuksen aikana ole joutunut kosketuksiin sellaisten nautaeläinten kanssa, joiden terveydellinen asema on heikompi kuin kyseisellä eläimellä; c) poiketen siitä, mitä 2 alakohdan b alakohdassa määrätään, luomistaudista vapaista nautakarjoista tulevat nautaeläimet voidaan tuoda virallisesti luomistaudista vapaisiin karjoihin, jos ne ovat vähintään 18 kuukauden ikäisiä ja jos ne on yli vuosi sitten rokotettu luomistautia vastaan. Näistä eläimistä on saatava karjaan ottamista edeltävien 30 päivän kuluessa brusella-arvo, joka on pienempi kuin 30 kansainvälistä agglutinaatioyksikköä millilitrassa, ja kielteinen tulos komplementtifiksaatiotutkimuksessa; molemmat tutkimukset on suoritettava liitteen C määräysten mukaisesti. Jos näiden määräysten mukaisesti kuitenkin luomistaudista vapaasta nautakarjasta tuleva nautaeläin tuodaan virallisesti luomistaudista vapaaseen karjaan, karjaa pidetään luomistaudista vapaana kahden vuoden ajan eläimen karjaan ottamisesta. 3. Karjan luomistaudista virallisesti vapaa asema voidaan peruuttaa toistaiseksi tai evätä kokonaan, jos a) edellä 1 ja 2 kohdassa esitetyt edellytykset eivät täyty tai b) laboratoriossa suoritettujen tutkimusten perusteella tai kliinisten seikkojen perusteella yhdessä tai useammassa nautaeläimessä epäillään olevan luomistautia. Jos virallisesti luomistaudista vapaan karjan joukossa epäillään olevan luomistautia yhdessä tai useammassa eläimessä, karjan terveydellinen asema voidaan kokonaan epäämisen sijasta peruuttaa toistaiseksi, jos eläin tai eläimet hävitetään tai eristetään välittömästi. Kun eläin hävitetään, toistaiseksi peruuttaminen kumotaan, jos liitteen C määräysten mukaisesti 12 kuukautta vanhemmille nautaeläimille suoritetussa kahdessa seroagglutinaatiokokeessa näistä eläimistä on saatu bruselloosititteri, joka on vähemmän kuin 30 kansainvälistä agglutinaatioyksikköä millilitrassa. Ensimmäinen koe suoritetaan aikaisintaan 30 päivää eläimen hävittämisen jälkeen ja toinen aikaisintaan 60 päivän kuluttua edellisestä. Kun eläin on eristetty, se voidaan palauttaa karjan joukkoon ja karjan terveydellinen asema voidaan palauttaa, jos seroagglutinaatiokokeessa tulokseksi saadaan titteri, joka on alhaisempi kuin 30 kansainvälistä agglutinaatioyksikköä millilitrassa ja jos komplementinsitoutumisreaktiotestin tulos on negatiivinen näissä liitteen C määräysten mukaisesti suoritetuissa tutkimuksissa. Kun laboratoriotutkimusten ja epidemiologisten analyysien tulosten perusteella voidaan vahvistaa karjassa esiintyvä luomistautitartunta, karjan terveydellinen asema voidaan palauttaa vasta, kun joko kaikki karjassa taudin ilmenemishetkellä olleet nautaeläimet on teurastettu tai karjalle on suoritettu tai karjalle on suoritettu 30 päivän koe ja kaikista yli 12 kuukauden ikäisistä eläimistä on saatu negatiivinen tulos kahdessa peräkkäisessä testissä. Taudin ilmenemishetkellä kantavien naaraspuolisten nautaeläinten osalta viimeinen tutkimus on suoritettava aikaisintaan 21 kuukautta sen jälkeen, kun viimeinen taudin ilmenemishetkellä kantavina olleista naudoista on poikinut. 4. Nautakarjaa pidetään luomistaudista vapaana, jos se täyttää 1 kohdan a, b ja c alakohdassa vahvistetut edellytykset, paitsi että: i) naaraspuoliset nautaeläimet voidaan rokottaa: - ennen kuuden kuukauden ikää elävällä 19-rokotteella tai muilla tämän direktiivin 17 artiklassa säädettyä menettelyä noudattaen hyväksytyillä rokotteilla, tai - ennen 15 kuukauden ikää lisätyllä tapetulla ja valvotulla 45/20-rokotteella, joka on hyväksytty virallisesti, ii) 30 kuukautta nuoremmat naudat, jotka on rokotettu elävällä 19 rokotteella, voivat antaa bruselloosititterin, joka on vähintään 30 kansainvälistä agglutinaatioyksikköä millilitrassa, mutta alle 80 kansainvälistä agglutinaatioyksikköä millilitrassa, jos eläimestä otetun komplementinsitoutumisreaktiotestin tuloksena on alle 30 ETY-yksikön titteri, kun on kyse alle 12 kuukautta sitten rokotetuista naaraspuolisista nautaeläimistä, ja kaikissa muissa tapauksissa 20 ETY-yksikön titteri, iii) 1 kohdan e alakohdassa tarkoitettujen tutkimusten lisäksi hyväksytään myös seuraavat tutkimussarjat, joiden perusteella tila voidaan hyväksyä virallisesti luomistaudista vapaaksi: a) kaksi puskuroitua brusella-antigeenia koskevaa tutkimusta, jotka suoritetaan vähintään kolmen kuukauden ja enintään kahdentoista kuukauden välein, b) kaksi mikroagglutinaatiotutkimusta, jotka suoritetaan vähintään kolmen kuukauden ja enintään kahdentoista kuukauden välein liitteen C määräysten mukaisesti. 5. Nautakarja säilyttää asemansa luomistaudista vapaan karjana: i) jos sille on tehty jokin 2 kohdan a alakohdassa luetelluista tarkastussarjoista, ii) jos karjaan tuodut nautaeläimet täyttävät 2 kohdan b alakohdassa esitetyt vaatimukset tai - eläimet ovat peräisin luomistaudista vapaasta nautakarjasta, ja kun on kyse yli 12 kuukauden ikäisistä eläimistä, niistä on karjaan tuomista edeltävien 30 päivän kuluessa suoritetussa seroagglutinaatiokokeessa saatu bruselloosittteri, joka on vähemmän kuin 30 kansainvälistä agglutinaatioyksikköä millilitrassa, ja negatiivinen tulos komplementinsitoutumisreaktiotestissä liitteen C määräysten mukaisesti tai, - eläimet ovat peräisin luomistaudista vapaasta nautakarjasta, ovat alle 30 kuukauden ikäisiä ja rokotettu elävällä 19 rokotteella, voivat antaa bruselloosititterin, joka on vähintään 30 kansainvälistä agglutinaatioyksikköä millilitrassa, mutta alle 80 kansainvälistä agglutinaatioyksikköä millilitrassa, jos eläimestä otetun komplementin sitoutumisreaktiotestin tuloksena on alle 30 ETY-yksikön titteri, kun on kyse alle 12 kuukautta sitten rokotetuista naaraista, tai kaikissa muissa tapauksissa alle 20 ETY-yksikön titteri. 6. Luomistaudista vapaan karjan asema peruutetaan toistaiseksi tai evätään kokonaan, jos: a) edellä 4 ja 5 kohdassa luetellut vaatimukset eivät täyty tai b) laboratoriossa suoritettujen tutkimusten perusteella tai kliinisistä syistä yhdessä tai useammassa 30 kuukautta vanhemmassa nautaeläimessä epäillään olevan luomistautia. Mikäli luomistaudista vapaassa karjassa epäillään olevan luomistautia yhdessä tai useammassa 30 kuukautta vanhemmassa nautaeläimessä, terveydellinen asema voidaan kokonaan epäämisen sijasta peruuttaa toistaiseksi, jos eläin tai eläimet välittömästi hävitetään tai eristetään. Kun eläin hävitetään, toistaiseksi peruuttaminen kumotaan, jos liitteen C määräysten mukaisesti 12 kuukautta vanhemmille nautaeläimille suoritetussa kahdessa seroagglutinaatiokokeessa näistä eläimistä on saatu bruselloosititteri, joka on vähemmän kuin 30 agglutinaatioyksikköä millilitrassa. Ensimmäinen koe suoritetaan aikaisintaan 30 päivää eläimen hävittämisen jälkeen ja toinen aikaisintaan 60 päivän kuluttua edellisestä. Kun eläin on eristetty, se voidaan palauttaa karjan joukkoon ja karjan terveydellinen asema voidaan palauttaa, jos myöhemmin tehdyssä seroagglutinaatiokokeessa tulokseksi saadaan titteri, joka on enintään 30 kansainvälistä agglutinaatioyksikköä millilitrassa ja jos komplementinsitoutumisreaktiotestin tulos on negatiivinen näissä liitteen C määräysten mukaisesti suoritetuissa tutkimuksissa. Kun laboratoriokokein tai epidemiologisin tutkimuksin on vahvistettu, että karjassa on luomistauti, tätä karjaa voidaan pitää luomistaudista vapaana vasta, kun kaikista sairauden ensimmäisten merkkien ilmetessä kantavina olevista naaraspuolisista nautaeläimistä saadaan edellä mainituissa tutkimuksissa negatiiviset tulokset, viimeinen tutkimus on tehtävä vähintään 21 päivää poikimisen jälkeen. 7. Jäsenvaltion alue voidaan julistaa virallisesti luomistaudista vapaaksi 17 artiklassa tarkoitetun menetellyn mukaisesti, jos se täyttää seuraavat vaatimukset: a) yhtään luomistautitartunnasta johtuvaa keskenmenoa ei ole todettu vähintään kolmeen vuoteen ja vähintään 99,8 prosenttia karjoista on 10 vuoden ajan ollut virallisesti vapaa luomistaudista, b) on olemassa tunnistusjärjestelmä, jolla jokaisen nautaeläimen alkuperäkarja ja kauttakulkukarja voidaan tunnistaa. 8. Jollei 9 kohdasta muuta johdu, virallisesti luomistaudista vapaaksi julistettu alue pysyy sellaisena, jos kaikille yli 24 kuukauden ikäisille nautaeläimille tehdään kolmen vuoden välein kaksi rengastutkimusta, kaksi maito-ELISA-tutkimusta tai jokin 13 kohdan a alakohdassa tarkoitetuista serologisista tutkimuksista. Jos tulos on positiivinen, sovelletaan 6 kohdan määräyksiä. 9. Virallisesti luomistaudista vapaaksi julistetun alueen on ilmoitettava komissiolle kaikki alueella todetut luomistautitapaukset. Edellä 17 artiklassa tarkoitetun menettelyn mukaisesti komissio voi ehdottaa, että asema evätään toistaiseksi tai kokonaan, ja pyytää tavanomaisten luomistaudin seulontatutkimusten suorittamista 2 kohdan määräysten mukaisesti. 10. Jäsenvaltio voidaan julistaa virallisesti vapaaksi luomistaudista 17 artiklassa tarkoitetun menettelyn mukaisesti, jos se täyttää seuraavat vaatimukset: a) yhtään luomistautitartunnasta johtuvaa keskenmenoa ei ole todettu vähintään kolmeen vuoteen ja vähintään 99,8 % tiloista on 10 vuoden ajan ollut virallisesti vapaita luomistaudista, b) on olemassa tunnistamisjärjestelmä, jolla voidaan tunnistaa jokaisen nautaeläimen alkuperäkarja ja kauttakulkukarja. 11. Virallisesti luomistaudista vapaaksi julistettu jäsenvaltio pysyy sellaisena, jos: - kaikista nautaeläimistä, joiden epäillään saaneen luomistautitartunnan, ilmoitetaan toimivaltaiselle viranomaiselle, ja niille tehdään virallinen luomistautitutkimus, johon kuuluu vähintään kaksi komplementinsitoutumisreaktiotestin käsittävää veren serologista tutkimusta sekä keskenmenon yhteydessä otettujen asiaankuuluvien näytteiden mikrobiologinen analyysi, - tartuntaepäilyjaksona, joka jatkuu siihen asti, kunnes ensimmäisessä luetelmakohdassa määrätyistä kokeista on saatu negatiiviset tulokset, alkuperä- tai kauttakulkukarjan virallisesti luomistaudista vapaa asema evätään kokonaan, - jos tulos on positiivinen, jäljellä olevien eläinten, mikäli kaikkia lihotusnautaeläimiä ei ole tuhottu, on täytettävä jälleen vaadittavat edellytykset edellä 1 kohdassa tarkoitettuja menettelyjä noudattaen. 12. Virallisesti luomistaudista vapaaksi julistetun jäsenvaltion on ilmoitettava komissiolle kaikki alueellaan ilmenneet luomistautitapaukset. Komissio voi 17 artiklassa säädettyä menettelyä noudattaen ehdottaa, että kyseinen asema peruutetaan toistaiseksi tai evätään kokonaan, ja pyytää, että tavanomaisia luomistaudin seulontatutkimuksia suoritetaan 2 kohdan määräyksen mukaisesti. 13. a) Tässä II jaksossa tarkoitetaan serologisella tutkimuksella liitteessä C tarkoitettuja seroagglutinaatiotutkimusta, puskuroitua brusella-antigeeniä koskevaa tutkimusta, komplementinsitoutumisreaktiotestiä, plasma-agglutinaatiotutkimusta, plasman rengastutkimusta, mikroagglutinaatiotutkimusta tai yksilökohtaista veren ELISA-koetta. b) Kun rengastutkimuksia suoritetaan maitosäiliöille kyseisten tässä liitteessä tarkoitettujen tutkimusten määrä kaksinkertaistetaan ja tutkimusten välejä lyhennetään puolella. LIITE D LUKU I VIRALLISESTI NAUTAELÄINTEN TARTTUVASTA LEUKOOSISTA VAPAAT KARJAT, JÄSENVALTIOT JA ALUEET A. Karja on virallisesti nautaeläinten tarttuvasta leukoosista vapaa, kun: i) karjassa ei ole kliinisesti tai laboratoriokokeen perusteella todettu eikä vahvistettu yhtään nautaeläinten tarttuvan leukoosin tapausta vähintään kahden viimeisen vuoden aikana, ja ii) kaikista yli 24 kuukauden ikäisistä eläimistä on saatu negatiivinen tulos viimeisten 24 kuukauden aikana kahdessa tämän liitteen mukaisesti vähintään neljän kuukauden välein tehdyssä kokeessa, tai iii) karja täyttää i kohdan vaatimukset ja sijaitsee jäsenvaltiossa tai alueella, joka on virallisesti nautaeläinten tarttuvasta leukoosista vapaa. B. Yksittäisen karjan asema virallisesti nautaeläinten tarttuvasta leukoosista vapaana säilyy, kun: i) A kohdan i alakohdassa määrätty vaatimus täyttyy edelleen, ii) kaikki karjaan tuodut eläimet ovat peräisin virallisesti nautaeläinten tarttuvasta leukoosista vapaasta karjasta, iii) kaikista yli 24 kuukauden ikäisistä eläimistä saadaan jatkuvasti negatiivinen tulos kokeessa, joka suoritetaan kolmen vuoden välein II luvun mukaisesti. C. Karjan asema virallisesti nautaeläinten tarttuvasta leukoosista vapaana peruutetaan toistaiseksi, jos edellä B kohdassa mainittuja vaatimuksia ei täytetä. D. Asema peruutetaan toistaiseksi siihen asti, kunnes seuraavat vaatimukset on täytetty: 1. Jos virallisesti nautaeläinten tarttuvasta leukoosista vapaan karjan yksittäisestä eläimestä on saatu positiivinen tulos yhdessä II luvussa tarkoitetusta kokeesta: i) positiivisen tuloksen antanut eläin, ja jos tämä eläin on lehmä, myös sen mahdollinen vasikka, on poistettava karjasta ja teurastettava eläinlääkintäviranomaisen valvonnassa, ii) jäljellä olevista eläimistä on saatu negatiivinen tulos kahdessa vähintään neljän ja enintään 12 kuukauden väliajoin tehtävässä serologisessa kokeessa, jotka on tehty II luvun mukaisesti aikaisintaan kolmen kuukauden kuluttua positiivisen tuloksen antaneen elimen ja sen mahdollisten jälkeläisten poistamisen jälkeen. iii) on tehtävä epidemiologinen tutkimus ja tartunnan saaneeseen karjaan epidemiologisesti sidoksissa oleville karjoille on tehtävä ii kohdassa määrätyt toimenpiteet. Toimivaltainen viranomainen voi kuitenkin myöntää poikkeuksen tartunnan saaneen lehmän vasikan teurastusvelvollisuuteen, jos vasikka on erotettu emostaan heti poikimisen jälkeen. Tässä tapauksessa vasikkaan on sovellettava 2 kohdan iii alakohdassa määrättyjä vaatimuksia. 2. Jos useasta virallisesta nautaeläinten tarttuvasta leukoosista vapaasta karjasta peräisin olevasta eläimestä saadaan positiivinen tulos tai jos karjassa vahvistetaan tartunta: i) positiivisen tuloksen antaneet eläimet ja, jos nämä eläimet ovat lehmiä, myös niiden mahdolliset vasikat, on poistettava karjasta ja teurastettava eläinlääkintäviranomaisten valvonnassa, ii) kaikista yli 24 kuukauden ikäisistä karjaan kuuluvista eläimistä on saatava negatiivinen tulos kahdessa II luvun mukaisesti vähintään neljän ja enintään 12 kuukauden väliajoin tehtävässä kokeessa, iii) kaikkia muita karjaan kuuluvia eläimiä on merkitsemisen jälkeen pidettävä tilalla, kunnes ne saavuttavat 24 kuukauden iän ja täyttävät ii alakohdassa tarkoitettujen kokeiden vaatimukset, iv) on suoritettava epidemiologinen tutkimus ja tartunnan saaneeseen karjaan epidemiologisesti sidoksissa oleville karjoille on tehtävä edellä ii alakohdassa tarkoitetut toimenpiteet. Toimivaltainen viranomainen voi kuitenkin myöntää poikkeuksen tartunnan saaneen lehmän vasikan teurastusvelvollisuuteen, jos vasikka on erotettu emostaan heti poikimisen jälkeen. Tässä tapauksessa vasikkaan on sovellettava 2 kohdan iii alakohdassa määrättyjä vaatimuksia. 3. Jos karjan asema virallisesti nautaeläinten tarttuvasta leukoosista vapaana peruutetaan toistaiseksi jostain muusta syystä, kaikista yli 24 kuukauden ikäisistä karjaan kuuluvista eläimistä on saatava negatiivinen tulos II luvun määräysten mukaisesti tehtävässä serologisessa tutkimuksessa. E. Komissio voi 17 artiklassa tarkoitetun menettelyn mukaisesti ehdottaa, että jäsenvaltiota tai jäsenvaltion aluetta pidetään virallisesti nautaeläinten tarttuvasta leukoosista vapaana, kun a) vähintään 99,8 prosenttia nautakarjoista on A jakson mukaisesti virallisesti nautaeläinten tarttuvasta leukoosista vapaita, tai b) jäsenvaltiossa tai alueella ei ole vahvistettu yhtään nautaeläinten tarttuvan leukoosin tapausta kolmen viimeisen vuoden aikana ja, jos kyseessä on jäsenvaltio, yli 24 kuukauden ikäisille eläimille II luvun mukaisesti kahden vuoden aikana suoritetuissa satunnaisesti valituissa tarkastuksissa saadaan negatiivinen tulos vähintään 10 %:lla karjoista, tai jos kyseessä on alue tai jäsenvaltio, kaikille yli 24 kuukauden ikäisille eläimille II luvun mukaisesti kahden vuoden aikana suoritetuissa II luvussa tarkoitetuissa kokeissa saadaan negatiivinen tulos, tai c) todetaan millä tahansa muulla 99 %:n varmuuden antavalla keinolla, että tartunta on alle 0,2 %:lla karjoista F. Jäsenvaltion tai alueen asema virallisesti nautaeläinten tarttuvasta leukoosista vapaana säilyy, jos: i) vuosittain satunnaisesti valittu näyte, joka antaa 99 %:n varmuuden siitä, että tartunta on alle 0,2 %:lla karjoista, tai vähintään 20 % yli kahden vuoden ikäisistä naudoista antaa negatiivisen tuloksen II luvun mukaisesti tehtävässä kokeessa, tai ii) jos yhtään tapausta nautaeläinten tarttuvasta leukoosista ei ole todettu jäsenvaltiossa tai alueella vähintään kolmeen vuoteen suhteessa 1:10 000 karjan, voidaan 17 artiklan mukaisesti tehdä päätös tavanomaisten serologisten tarkastusten keskeyttämisestä, jos - kaikille kyseisessä jäsenvaltiossa tai kyseisellä alueella teurastetuille eläimille on tehty post mortem -tarkastus virkaeläinlääkärin toimesta, jonka on ilmoitettava kasvaimista laboratoriotutkimusta varten, ja - jäsenvaltio ilmoittaa komissiolle kaikista päätöksessä tarkoitetulla alueella ilmenevistä nautaeläinten tarttuvan leukoosin tapauksista. Komissio voi 17 artiklassa säädetyn menettelyn mukaisesti ehdottaa, että tavanomaisten serologisten kokeiden keskeyttämistä koskevaa päätöstä lykätään tai se kumotaan, ja - kaikki immunodiffuusiokokeessa positiivisen tuloksen antavat eläimet teurastetaan ja karjaan kohdistetaan rajoituksia, kunnes sen asema palautetaan tässä liitteessä olevan I luvun D kohdan 2 alakohdan mukaisesti. G. i) Jäsenvaltion tai jäsenvaltion alueen asema virallisesti nautaeläinten tarttuvasta leukoosista vapaana peruutetaan toistaiseksi 17 artiklassa artiklassa säädetyn menettelyn mukaisesti, jos nautaeläinten tarttuva leukoosi todetaan ja vahvistetaan yli 0,2 %:ssa alueen tai jäsenvaltion tiloista. ii) Jäsenvaltion tai jäsenvaltion alueen asema virallisesti nautaeläinten tarttuvasta leukoosista vapaana voidaan palauttaa 17 artiklassa säädetyn menettelyn mukaisesti, jos: a) edellä D jakson 1 ja 2 kohdassa määrättyjen toimenpiteiden lisäksi vähintään 20 %:lle satunnaisesti valittuja alueen tai jäsenvaltion muita karjoja on 12 kuukauden jakson aikana tehty jokin II luvussa tarkoitettu koe, b) näiden kokeiden tulokset antavat 99 %:n varmuuden siitä, että tartunta on alle 0,2 %:lla karjasta. LIITE F >KAAVION ALKU> TEURASTETTAVIKSI/TUOTANTOON/JALOSTUKSEEN TARKOITETUT NAUTAELÄIMET/SIAT (¹) Terveystodistuksen N:o .......... Laji .......... Alkuperäjäsenvaltio .......... Alkuperäalue .......... A JAKSO Lähettäjän nimi ja osoite .......... .......... Alkuperätilan nimi ja osoite .......... .......... (²) Välittäjän rekisteröintinumero .......... (¹) Terveydellistä tilaa koskevat tiedot Allekirjoittanut todistaa, että jäljempänä luetellut eläimet ovat peräisin virallisesti tuberkuloosista, luomistaudista ja nautaeläinten tarttuvasta leukoosista vapaasta/vapaista karjasta/karjoista, ja että (³): - alkuperäkarja sijaitsee jäsenvaltiossa tai sellaisessa jäsenvaltion alueen osassa, jonka tunnustetaan olevan joko: 1. virallisesti tuberkuloosista vapaa kyllä/ei Komission päätös . . ./. . ./. . . (¹) 2. virallisesti luomistaudista vapaa kyllä/ei Komission päätös . . ./. . ./. . . (¹) 3. virallisesti leukoosista vapaa kyllä/ei Komission päätös . . ./. . ./. . . (¹) - jäsenvaltiossa tai jäsenvaltion alueen osassa sovelletaan valvontaverkostojärjestelmää: Komission päätös . . ./. . ./. . . (¹) - jäljempänä luetellut eläimet on tutkittu negatiivisin tuloksin tilalta lähtöä edeltävien 30 päivän kuluessa diektiivin 64/432/ETY 6 artiklan 2 kohdan mukaisesti seuraavasti: Kokeen suorittamispäivämäärä: tuberkuliinitutkimus (yli 6 viikon ikäiset eläimet) vaaditaan kyllä/ei .......... (¹) luomistaudin seroagglutinaatinaatiotutkimus (lukuun ottamatta kuohittuja tai alle 12 kuukauden ikäisiä eläimiä) vaaditaan kyllä/ei .......... (¹) leukoosia koskevat tutkimukset (yli 12 kuukauden ikäiset eläimet) vaaditaan kyllä/ei .......... (¹) - ovat teurastettaviksi tarkoitettuja eläimiä (¹) - ovat teurastettaviksi tarkoitettuja eläimiä, jotka ovat peräisin karjoista, jotka eivät ole virallisesti tuberkuloosista, luomistaudista ja leukoosista vapaita, ja jotka tulevat Espanjassa sijaitsevalta tilalta ¹) (4); jäljempänä luetellut eläimet on tutkittu negatiivisin tuloksin alkuperätilalta lähtöä edeltävien 30 päivän aikana seuraavasti: Kokeen suorittamispäivämäärä: tuberkuliinitutkimus .......... (¹) luomistaudin seroagglutinaatiotutkimus .......... (¹) leukoosia koskevat tutkimukset: .......... (¹) B JAKSO Eläimen tunnistetiedot Eläinten kokonaislukumäärä .......... Rotu .......... Tyyppi .......... Ikä .......... Viralliset tunnisteet .......... Lähtöpäivämäärä .......... A ja B jaksoa koskeva todistus Virallinen leima Alkuperätilan virkaeläinlääkärin allekirjoiitus .......... tai, jos kyseessä on valvontaverkostojärjestelmää käyttävä jäsenvaltio, akuperätilan hyväksytyn eläinlääkärin allekirjoitus (¹) .......... Nimi (suuraakkosin) .......... Päivämäärä .......... C JAKSO Hyväksytty keräyskeskus (¹) Keskuksen nimi .......... Osoite .......... Rekisteröintinumero .......... Saapumispäivämäärä .......... Lähtöpäivämäärä .......... Virka-eläinlääkärin allekirjoitus/Leima D JAKSO Eläinten määräpaikka .......... Lähettäjän nimi ja osoite .......... .......... Vastaanottavan tilan nimi ja osoite .......... .......... (¹) Kauttakulkukeskuksen nimi ja osoite .......... .......... (¹) Kuljetusväline .......... Hyväksymisnumero .......... Sääntömääräisten tutkimusten perusteella todistan, että (1) .......... (pvm), eläimet on tarkastettu lähtöä edeltävien 24 tunnin aikana, ja niissä ei ole havittu mitään tarttuvien tautien kliinisiä oireita (2) kaikka neuvoston direktiivin 64/432/ETY sovellettavat säännökset täyttyvät (3) ehdotettu siirto on merkitty ANIMO-verkkoon toimituspäivänä (4) edellä tarkoitettu eläin/tarkoitetut eläimet on/ovat sellaisten lisätakuiden mukainen/mukaisia, jotka koskevat .......... tarkoitetun/tarkoitettujen .......... (laji/tyyppi) .......... (tauti) (komission päätös . . ./. . ./. . ./ETY). Virallinen leima Virkaeläinlääkärin allekirjoitus .......... Nimi (suuraakkosin) .......... Arvo .......... Osoite .......... Tämä todistus on voimassa 10 päivää D jaksossa tarkoitetun terveystarkastuksen suorittamisesta. (¹) Tarpeeton yliviivataan. (²) Ei sovelleta, jos eläimet ovat peräisin useilta eri tiloilta. (³) Ei sovelleta, jos Espanjalle on myönnetty teuraskarjaa koskeva poikkeus. (4) Edellyttää määränpäänä olevan valtion hyväksymistä.>KAAVION LOOPU>